и па́ки сн҃ъ, и́же пло́тію вознесе́ся на нб҃о, и ѡдесну́ю бг҃а сѣди́тъ, утѣ́шителя дх҃а на апс̑лы въ видѣ́ніи ѻ́гненныхъ язы̂къ посла̀:и на ѳавѡ́рѣ ѻц҃ъ во гла́сѣ, дх҃ъ ст҃ы́й во ѻ́блацѣ, сн҃ъ же въ пресвѣ́тломъ свѣ́тѣ ученикѡ́мъ тріе́мъ показа́ся:си́це всегда́шнягѡ ра́ди воспомина́нія, тебѐ єди́наго сла́вимаго бг҃а не то́чію усты̀ исповѣ́дуемъ, но и ѡ́бразъ пи́шемъ, не є́же бг҃отвори́ти се́й, но є́же на́нь тѣле́сныма ѻчи́ма взира́юще, у́мныма на тебѐ бг҃а на́шего зрѣ́ти, и того̀ чту́ще, тебѐ созда́теля, искупи́теля и ѡст҃и́теля на́шего сла́вити и велича́ти и твоя̂ неисчє́тная бл҃годѣя̂нія воспомина́ти:по́честь бо ѡ́браза на первоѡбра́зное прехо́дитъ